Nordjyllands Politi advarer torsdag klokken 19 mod medicin-ampuller, der er stjålet fra Aalborg Universitetshospital. Medicinen er stjålet i tidsrummet mellem onsdag klokken 08.15 og torsdag klokken 08.15. - Jeg har talt med embedslægen, og der er ingen der har glæde af de her stoffer, siger vagtchef ved Nordjyllands Politi Bruno Brix. Medikamenterne lammer muskler og åndedræt og er dødelig selv i små mængder. Der er tale om følgende medicin: Tranexansyre, 100 mg - 10 styk Tiomebumalnatrium, 25 mg - 10 styk Metaoxedrin, 1 mg - 10 styk Suxameton, 20 mg - 10 styk Al medicinen er i væskeform i ampuller. Finder man medicinen, bliver man tilbudt at købe den eller kender man til oplysninger, der kan hjælpe bedes man kontakte politiet på telefon 114. Medicinen kan afleveres hos politi eller på et sygehus.

Opsummering:
Ampuller med potentielt dødelig medicin er blevet stjålet fra skadestuen på Aalborg Universitetshospital.